O‘zbekiston boks jamoasi Osiyo o‘yinlaridagi ilk kumush medalni qo‘lga kiritdi. Finalda -49 kg vazn toifasi vazn toifasida ringga ko‘tarilgan Rio Olimpiadasi chempioni, Osiyo chempioni Hasanboy Do‘smatov hindistonlik Amit bilan jang qildi. Murakkab kechgan 3 raundlik jang yakunida hakamlar hindistonlik bokschining 3:2 (29:28, 28:29, 28:29, 29:28, 27:30) hisobidagi g‘alabasini e’lon qilishdi. Bu kumush O‘zbekiston delegatsiyasi hisobidagi 22-kumush bo‘ldi. Foto: Hasan Pirmuhammedov Bugun yana 6 nafar o‘zbekistonlik bokschi oltin medal uchun ringga chiqadi: -52kg: Jasurbek Latipov - Rogen Ladon (Filippin)  -56kg: Miraziz Mirzahalilov - Xyo Nam Jo (Shimoliy Koreya)  -60kg: Shunqor Abdurasulov - Tsendbaatar Yerdenebat (Mo‘g‘uliston)  -64kg: Iqboljon Xoldorov - Chinzorig Baatarsux (Mo‘g‘uliston)  -69kg: Bobousmon Baturov - Aslanbek Shimbergenov (Qozog‘iston)  -75kg: Isroil Madrimov - Abilxan Amankul (Qozog‘iston)